arnastofnun/IGC-2024 huggingface dataset:
Hinrik og Hagbarður

Hinrik og Hagbarður (franska: " Johan et Pirlouit") er teiknimyndasería sköpuð af hinum belgíska Peyo. Hinrik er ungur skjaldsveinn sem lendir í ævintýrum, og í þriðju bókinni bætist honum liðsauki sem er Hagbarður, hrekkjóttur dvergur. Ævintýri þeirra Hinriks og Hagbarðs birtust sem framhaldssögur í teiknimyndablaðinu Sval en voru jafnóðum gefnar út á bókaformi.

Serían kynnir til sögu Strumpana sem liðsinna Hinriki og Hagbarði í nokkrum bókanna.

Saga.

Peyo hóf að rita sögurnar um skjaldsveininn Hinrik (Johan) fyrir belgískt dagblað árið 1947. Árið 1952 hóf sagnaflokkurinn göngu sína í myndasögublaðinu Sval og varð þá sú breyting á söguhetjunni að hún skipti um hárlit: ljósa hárið varð hrafnsvart. Tveimur árum síðar, í sögunni "Le Lutin du bois aux roches", kom dvergurinn Hagbarður til sögunnar og drógu ævintýrin upp frá því nafn sitt af báðum persónunum.

Þótt Strumparnir nytu löngum meiri vinsælda en sögurnar um Hinrik og Hagbarð, leit Peyo alla tíð á sögurnar sem sitt merkasta verk. Þannig sá hann ætíð sjálfur um að teikna og skrifa ævintýri þeirra félaganna á meðan hann treysti töluvert á aðstoðarmenn við gerð Strumpabókanna og sagnanna um Steina sterka. Vinsældir Strumpanna gerðu það hins vegar að verkum að Peyo gat lítið sinnt þessum uppáhaldspersónum sínum. Eftir dauða hans, árið 1977, hafa hins vegar fjórar nýjar sögur litið dagsins ljós eftir ýmsa höfunda.

Fimm bækur um Hinrik og Hagbarð komu út á íslensku á vegum bókaútgáfunnar Iðunnar á árunum 1982 til 1984. Myndasögublaðið Zeta birti eitt ævintýranna sem framhaldssögu í fimm hlutum á árunum 2000 til 2001.
Skrá

Skrá getur átt við:
Alexander Vasilyev

Alexander Vasilyev (rúss.: "Александр Васильев"; fæddur 15. júlí 1969) er söngvari Splean.
Molinicos

Molinicos er borg á Spáni. Borgin liggur Kastilía-La Mancha og Albacete-héraðs. Borgin liggur á sléttu við ána Mundo. Íbúar borgarinnar voru 1.060 árið 2010.
Casanova (aðgreining)

Casanova á oftast við kvennabósann Giacomo Casanova en getur einnig átt við eftirfarandi.
Héruð í Póllandi

Þetta er listi yfir héruð í Póllandi.

Pólland skiptist í 16 héruð (pólska: "województwo") og þessi voru stofnuð árið 1998 við sameiningu margra gamalla héraða.

Áður voru þau 49 samtals og höfðu verið þannig síðan 1975. Flest héruð sem til eru í Póllandi í dag draga nöfn sín af landafræðilegum svæðum en þau nöfn sem voru í notkun áður en 1998 áttu rætur að rekja til borganna sem lágu í miðjum héruðum.
Paltoga

Paltoga (rúss.: "Палтога") er þorp í Vologdafylki, Rússlandi. Þar búa 295 manns (2002).
Sienna Miller

Sienna Rose Miller (fædd 28. desember 1981) er bresk/bandarísk leikkona. Hún er þekktust fyrir hltutverk sín í "Layer Cake", "Alfie", "Factory Girl", "The Edge of Love" og "".

Uppeldi.

Sienna fæddist í New York en flutti svo með fjölskyldunni til London þegar hún var eins árs. Faðir hennar Edwin Miller er fyrrverandi bandarískur bankastjóri en nú selur hann kínversk listaverk. Sienna á systur sem heitir Savannah, og tvo hálfbræður, Charles og Stephen. Hún fór í Heathfield St Mary's School heimavistarskóla í Ascot í Berkshire og stundaði svo nám við Stofnun Lee Strasbergs í New York. Hún er með bæði breskt og bandarískt vegabréf en náði ökuprófi í Bandarísku Jómfrúreyjum út af því að þetta gefur henni leyfi að keyra bæði í Bretlandi og Bandaríkjunum.

Ferill.

Módelstörf.

Áður en Sienna hóf feril sinn sem leikkona starfaði hún sem módel. Hún gerði samning við Tandy Anderson starfsmann hjá fulltrúafyrirtækinu Select Model Management í London og sat fyrir meðal annars Coca-Cola og ítölsku útgáfu af tískutímaritinu "Vogue". Stíll Siennu hefur verið kallaður „boho chic“ og miðaður við Kates Moss stíl. Miller undirskrifaði tveggja ára samning við Pepe Jeans London og fyrsta gallabuxnaauglýsingin með hennar birtist í tímaritum árið 2006. Árið 2009 tilkynnti Hugo Boss að Sienna væri nýi fulltrúi kvennailmvatnsins "BOSS Orange".

Leiklist.

Árið 2001 lék hun fyrsta hlutverk sitt í kvikmynd í "South Kensington" með Rupert Everett og Elle Macpherson. Síðar fékk hún títt hlutverk í sjónvarpsþættinum "Keen Eddie". Árið 2004 fékk hún aukahlutverk í kvikmyndunum "Alfie", með Jude Law, og "Layer Cake". Síðan árið 2005 lék hún á móti Heath Ledger í aðalkvenhlutverki í gamandramamyndinni "Casanova". Svo lék hún persónuna Edie Sedgwick í "Factory Girl", yfirstéttarkonu á sjöunda áratugnum og menntagyðju Andy Warhols. Sienna lék smáhlutverk í "Stardust" eftir Matthew Vaughn árið 2007 og líka í "Interview" eftir Steve Buscemi. Í lok sama árs lék hún hlutverk sem óðauð brúður í "Camille" á móti James Franco.
2. deild karla í knattspyrnu 1958

Í fjórða skiptið var leikið í 2. deild karla í knattspyrnu, árið 1958.

Þróttur vann þetta mót eftir úrslitaleik við ÍBÍ, en leikið var í tveimur riðlum.

Norðurriðill.

Í Norðurlandsriðli léku fjögur lið: ÍBÍ, HSÞ, ÍBA og lið frá Skagafirði. Lið KS frá Siglufirði skráði sig til keppni en dró sig síðan úr keppni þegar á hólminn var komið.

Suðurriðill.

Í Suðurlandsriðlinum léku 5 lið: ÍBV, Víkingur, ÍFK, Þróttur og Reynir. Lið ÍFK var samansett úr leikmönnum af Keflavíkurflugvelli og svæðinu þar.

Úrslitaleikur.

Úrslitaleikurinn var leikinn á milli Þróttar og ÍBÍ. Þróttur vann með mörkum frá Ómari Magnússyni, William Shireffs og Helga Árnasyni. Erling Sigurlaugsson komst á blað fyrir Ísfirðinga.
2. deild karla í knattspyrnu 1960

Leikar í 2. deild karla í knattspyrnu hófust í sjötta skiptið árið 1960.

Horfið var frá fyrri skiptingu riðla eftir landhlutum og var skipt upp í A og B riðla.

A riðill.

Í A riðli léku þrjú lið: ÍBÍ, Víkingur og Þróttur.

B riðill.

Í B riðli léku Reynir, Breiðablik, ÍBV og ÍBH. ÍBH lék í Hafnarfirði gegn Reyni og Breiðablik, ÍBV lék í Eyjum gegn ÍBH og Reynir lék í Sandgerði gegn Breiðablik. Reynir - ÍBV og Breiðablik - ÍBV fóru fram á Melavellinum.

Úrslitaleikur.

Úrslitaleikurinn var leikinn á milli ÍBH og ÍBÍ. Hafnfirðingar sigruðu með tveimur mörkum, frá Henning Þorvaldssyni og Sigurjóni Gíslasyni
2. deild karla í knattspyrnu 1967

Leikar í 2. deild karla í knattspyrnu hófust í 13. sinn árið 1967. Leikið var í tveimur riðlum. Þetta ár var í fyrsta skiptið sem liðin áttu það á hættu að falla úr B-deild niður í C-deild, sem hafði verið stofnuð ári áður.

A riðill.

Í A riðli léku lið Þróttur, Selfoss, Breiðabliks og KS.

B riðill.

Í B riðli riðli léku ÍBV, Víkingar, Haukar og ÍBÍ

ÍBV og Víkingur þurftu að leika úrslitaleik því báðum leikjum þeirra lauk með jafntefli.

Fallleikur.

Leiknir voru samtals 3 leikir um fall þetta ár, allir á milli KS og ÍBÍ. Fyrsta leiknum lauk með 1-1 jafnteli eftir framlengingu, en leikar stóðu 0-0 eftir venjulegan leiktíma. Annar leikur var settur á, en hann tafðist vegna kærumála og var fyrst spilaður sumarið eftir, og fór hann einnig 1-1. Leika þurfti því þriðja leikinn. Ísfirðingar unnu þá 5-1

1. leikur.

1. leikurinn fór fram strax eftir tímabilið 1967

2. leikur.

Vegna jafnteflisins var settur á annar leikur. Framkvæmd hans tafðist þó vegna kærumála en var loksins leikinn hinn 22. maí 1968.

3. leikur.

Enn gerðu liðin jafntefli og því var ekki annað í stöðunni en að skipuleggja næsta leik, sem var leikinn 14. júní 1968.

Úrslitaleikur.

Úrslitaleikurinn var leikinn á milli ÍBV og Þróttar. Leikurinn fór 3-0 fyrir ÍBV.
Brúðarmeyjarnar mínar

Brúðarmeyjarnar mínar eða Bridesmaids er bandarísk gamanmynd sem Paul Feig leikstýrði og Kristen Wiig og Annie Mumolo skrifuðu. Kristen Wiig, Maya Rudolph, Rose Byrne, Melissa McCarthy, Wendi McLendon-Covey, Ellie Kemper, Chris O'Dowd og Jill Clayburgh fara með aðalhlutverkin í myndinni. Myndin er sú síðasta sem Jill Clayburgh kemur fram í en hún dó stuttu áður en hún kom út. Myndin hlaut mikið lof gagnrýnenda og varð að einni tekjuhæstu mynd ársins 2011.
2. deild karla í knattspyrnu 1981

Leikar í 2. deild karla í knattspyrnu hófust í 27. sinn árið 1981.
Renée Felice Smith

Renée Felice Smith er bandarísk leikkona sem er þekktust fyrir hlutverk sitt sem Nell Jones í .

Einkalíf.

Smith er af ítölskum og írskum uppruna. Smith stundaði nám við Tisch School of the Arts við New York-háskólann.

Ferill.

Fyrsta hlutverk Smith í sjónvarpi var í auglýsingu fyrir "Dannon Yogurt" þegar hún var sex ára. Árið 2008 þá kom Smith fram í "Viralcom" og síðan árið 2010 þá var henni boðið hlutverk í sem Nell Jones.
1. deild karla í knattspyrnu 2002

Leikar í 1. deild karla í knattspyrnu hófust í 48. sinn árið 2002.
Antonio Salieri

Antonio Salieri (18. ágúst 1750 – 7. maí 1825) var ítalskt tónskáld og kapellumeistari í Vín í dómi Jósefs 2. Habsborgarar.
Skeggjagata

Skeggjagata er gata í Norðurmýri í Reykjavík, á milli Snorrabrautar og Rauðarárstígs, en samsíða Flókagötu og Mánagötu. Gatan er nefnd eftir landnámsmanninum Þórði skeggja.
Kyrrahafseyjar

Kyrrahafseyjar eru hópur 20–30.000 eyjar sem finna er að í Kyrrahafinu. Eyjarnar skiptast í þrjá hópa:
Abbadís

Abbadís er í kristni kona sem er yfir nunnum, oftast í nunnuklaustri.

Lýsing.

Í kaþólsku kirkjunni eru abbadísir kosnar á sama hátt og hafa sömu réttindi eins og ábótar. Abbadísir eru valdar með leynilegri kosningu. Eftir að abbadís hefur verið samþykkt af páfastóli, er hún vígð í embættið af biskupi.
Sigrún Eva Ármannsdóttir

Sigrún Eva Ármannsdóttir:
Skrápdýr

Skrápdýr (fræðiheiti "Echinodermata") eru fylking sjávardýra. Skrápdýr finnast á öllu dýpi sjávar frá fjöruborði til djúpsjávar. Innan fylkingarinnar eru um 7000 núlifandi tegundir til dæmis krossfiskar, ígulker, slöngustjörnur, sæbjúgu og sæliljur. Skrápdýr draga nafn sitt af kalkflögum í húð þeirra. Þessar kalkflögur geta myndað samfellda skel eins og hjá ígulkerum eða verið litlar lausar flögur eins og hjá sæbjúgum og þá er líkami þeirra mjúkur.
Lepomis microlophus

Lepomis microlophus er fiskur.
Sykurrófa

Sykurrófa (fræðiheiti: "Beta vulgaris var. altissima") er en hvítt kúlulaga rótargrænmeti. Byrjað var að framleiða sykur úr sykurrófum í Þýskalandi árið 1802 og barst aðferðin um Evrópu en vegna Napóleonsstyrjaldanna árið 1807 þá var ekki hægt að flytja inn vörur eins og sykur til meginlands Evrópu.
Jayne Atkinson

Jayne Atkinson (fædd 18. febrúar 1959) er ensk-bandarísk leikkona sem er þekktust fyrir hlutverk sín í Criminal Minds og 24.

Einkalíf.

Atkinson er fædd í Bournemouth í Dorset en fluttist níu ára gömul til Bandaríkjanna þar sem hún ólst upp í Hollywood í Flórída. Atkinson útskrifaðist með BA gráðu í samskiptum við Northwestern-háskólann árið 1981, áður en hún stundaði nám við "Yale School of Drama".

Atkinson er gift leikaranum Michael Gill og saman eiga þau einn son.

Ferill.

Leikhús.

Fyrsta leikhúshlutverk Atkinson var árið 1985 í Pride &amp; Prejudice sem Charlotte Lucas. Hefur hún síðan þá komið fram í leikritum á borð við "Bloody Poetry", "The Last Good Moment of Lily Baker", "As You Like It", "Sight Unseen", "The Striker", "Ivanov" og "The Rainmaker". Árið 2003 þá vann Atkinson "Outer Critics Circle verðlaunin" fyrir hlutverk sitt í "Enchanted April".

Sjónvarp.

Fyrsta sjónvarpshlutverk Atkinson var árið 1986 í sjónvarpsmyndinni "Between Two Women". Kom hún síðan fram sem gestaleikari í þáttum á borð við "A Year in the Life", "Beauty and the Beast", "Parenthood", The X-Files og Joan of Arcadia. Árið 2006 var Atkinson boðið hlutverk í 24 sem Karen Hayes sem hún lék til ársins 2007. Atkinson hefur verið með stórt gestahlutverk sem Erin Strauss í Criminal Minds síðan 2007.

Kvikmyndir.

Fyrsta kvikmyndahlutverk Atkinson var árið 1993 í Free Willy. Síðan þá hefur hún komið fram í kvikmyndum á borð við , The Village, Syriana og "The Getaway".

Verðlaun og tilnefningar.

Drama Desk-verðlaunin

Outer Critics Circle-verðlaunin

Satellite-verðlaunin

Screen Actors Guild-verðlaunin

Tony-verðlaunin
Preston North End F.C.

Preston North End Football Club er enskt knattspyrnulið frá Preston í Lancashire á Englandi. Liðið spilar í ensku meistaradeildinni. Það var stofnað árið 1880 og var eitt af 12 stofnliðum ensku deildarinnar árið 1888. Liðið hefur ekki verið í efstu deild síðan 1961.
Gerry Rafferty

Gerald Rafferty (1947 – 2011) var skoskur tónlistarmaður.
Rauðhetta

Rauðhetta (þýska: "Rotkäppchen", franska: "Le Petit Chaperon rouge") er ævintýri sem fyrst kom út á prenti í þjóðsagnasafninu "Contes de ma mère l'Oye" eftir Charles Perrault árið 1697.
Eldfjall (kvikmynd)

Eldfjall er íslensk dramamynd frá árinu 2011 sem Rúnar Rúnarsson leikstýrði og skrifaði. Benedikt Erlingsson, Margrét Helga Jóhannsdóttir, Theódór Júlíusson, Elma Lísa Gunnarsdóttir og Þorsteinn Bachmann fara með aðalhlutverkin í myndinni. Myndin er þroskasaga manns sem þarf að horfast í augu við val fortíðarinnar og erfiðleika nútímans til að eiga möguleika á framtíð. Myndin kom út í kvikmyndahúsum þann 30. september 2011 og hefur síðan verið sýnd á fjölmörgum kvikmyndahátíðum, þar á meðal í Cannes þar sem hún var tilnefnd til "Caméra d'Or" verðlauna.

Söguþráður.

Hannes er kominn á eftirlaun eftir 37 ára starf sem húsvörður í skóla þar sem nemendum stóð ætíð stuggur af honum. Hann veltir því nú fyrir sér hvað hann eigi að taka sér fyrir hendur og efst á listanum er að gera upp gamlan bát sem hann á. Annað sem Hannes myndi gjarnan vilja laga er samband hans við tvö uppkomin börn sín, en það samband er ekki upp á marga fiska. Eina ástæðan fyrir því að hann hittir þau endrum og sinnum er að þau koma stundum að heimsækja móður sína, Önnu. Við föður sinn hafa þau hins vegar lítið að tala og enn minni áhuga á því. Kvöld eitt þegar þau Hannes og Anna eru að snæða kvöldverð fær Anna heilablóðfall. Eftir að hún er flutt á sjúkrahús og rannsökuð kemur í ljós að hún mun sennilega aldrei komast til heilsu á ný. Í stað þess að skilja Önnu eftir í höndum lækna og hjúkrunarfólks ákveður Hannes að fara með hana heim þar sem hann tekur til við að hjúkra henni og sjá henni fyrir því sem hún þarf. Um leið fær hann sjálfur nægan tíma til að skoða sjálfan sig og eigið líf og kemst að því að það er aldrei of seint að taka út þroska og laga það sem aflaga hefur farið.

Framleiðsla.

Tökur á myndinni hófust þann 24. september 2010 í Reykjavík og Kópavogi og stuttu síðar var farið til Vestmannaeyja til þess að taka upp atriði þar. Fjármögnun myndarinnar kom frá danska kvikmyndasjóðnum sem gaf 104 milljónir íslenskra króna í verkefnið sem þótti óvenjulegt vegna þess að myndin var alfarið tekin upp á íslensku. Innifalið í fjárhæðinni var sjónvarpssala til dönsku sjónvarpsstöðvarinnar TV2. "Eldfjall" hlaut einnig styrk frá kvikmyndamiðstöð Íslands, Nordic Film &amp; TV Fond og iðnaðarráðuneytinu.

Útgáfa.

"Eldfjall" var frumsýnd á kvikmyndahátíðinni í Cannes þann 13. maí 2011 og var þar tilnefnd til bæði "Caméra d'Or" sem eru veitt fyrir bestu fyrstu kvikmynd leikstjóra og "Director's Fortnight" verðlauna. Myndin var einnig sýnd og margverðlaunuð á kvikmyndahátíðunum í Reykjavík, São Paulo, Denver, Chicago, Kænugarði, Montréal, Cluj-Napoca og Valladolid. "Eldfjall" hóf síðan göngu sína í kvikmyndahúsum á Íslandi þann 30. september 2011.
Theódór Júlíusson

Theódór Júlíusson (fæddur 21. ágúst 1949) er íslenskur leikari. Hann er með diplómu í leiklist frá "The Drama Studio" í Lundúnum. Hann var fastráðinn leikari hjá leikfélagi Akureyrar frá 1978 til 1989. Theódór lék sitt fyrsta hlutverk hjá leikfélagi Reykjavíkur sem gestaleikari árið 1987 en kom síðan aftur til starfa hjá félaginu við opnun Borgarleikhúss árið 1989 og hefur starfað þar síðan. Hann hefur þrisvar verið tilnefndur til Grímuverðlauna fyrir hlutverk sín í "Puntilla og Matta", "Söngleiknum Ást" og "Fjölskyldunni". Theódór hefur leikstýrt fjölda sýninga hjá áhugaleikfélögum og einnig hjá leikfélagi Akureyrar. Hann hefur leikið í ótal útvarpsleikritum, sjónvarps- og kvikmyndum þar á meðal "Englum alheimsins", "Hafinu", Mýrinni, Reykjavík-Rotterdam og Eldfjalli en fyrir hlutverk sitt þar hlaut hann fjölmörg verðlaun.
Anís

Anís (fræðiheiti "Pimpinella anisum") er blómplanta af sveipjurtaætt sem upprunnin er í austurhluta Miðjarðarhafsstranda og Suðaustur-. Bragð anís minnir á lakkrís, fennikku og tarragon.
Urbanna

Urbanna er þorp í Virginíu í Bandaríkjunum. Þar búa um 500 manns (2010).
Já

Já er íslenskt þjónustufyrirtæki sem býr til símaskrána fyrir Ísland og rekur símaþjónustuverið „Já 1818“ og leitarvefinn Já.is.
Sóbek

Sóbek (fornegypska: sbk "Sebek"; forngríska: Σοῦχος "Súkos") var Nílarguð í fornegypskum trúarbrögðum. Hann var bæði sköpunarguð (sem sá fyrsti sem skreið upp úr frumvötnunum við sköpun heimsins) og frjósemisguð. Hann er sýndur sem krókódíll eða maður með krókódílshöfuð. Dýrkun Sóbeks var mest áberandi í borginni Krókódílópólis í Neðra Egyptalandi þar sem nú er borgin Fajúm suðvestur af hinni fornu Memfis.
Jérôme Lejeune

Jérôme Jean Louis Marie Lejeune (fæddur 13. júní 1926 í Montrouge, dáinn 3. apríl 1994) var franskur erfðafræðingur og barnalæknir. Hann er þekktastur fyrir rannsóknir sínar á erfðagöllum í mönnum, einkum fyrir að hafa uppgötvað orsök Downs-heilkennis.

Æviágrip.

Jérôme Lejeune lærði barnalækningar og lagði hann stund á þær af mikilli kostgæfni. Snemma sýndi hann þó mikinn áhuga á erfðafræðilegum viðfangsefnum og helgaði mestan hluta starfsævi sinnar rannsóknum á því sviði. Árið 1951 gekk Lejeune til liðs við rannsóknateymi Raymonds Turpin þar sem sjónum var beint að því að finna orsök „mongolisma“ (Downs-heilkennis). Að afloknu herþjónustuhléi í hverju hann kynntist og kvæntist ungri danskri konu að nafni Birthe Bringsted sneri hann aftur til liðs við teymi Turpins að herþjónustu lokinni og vann hann þá náið með ungri konu að nafni Marthe Gautier. Það samstarf átti eftir að skila miklum framförum í rannsóknum hans á Downs heilkenni, en dr. Gautier kynnti honum nýja tækni til ræktunar bandvefsfrumna sem hún hafði kynnst við nám í Bandaríkjunum. Það var þessi samvinna sem varð til þess að árið 1959 birtust fyrstu greinar Lejeune um uppgvötun hans um þrístæði litnings 21 Þessa uppgvötun sína hafði hann gert þegar hann var með ungan dreng til meðferðar við Downs heilkenni árið 1958.

Trúin og skoðanir.

Jérôme Lejeune var alinn upp í kaþólskri trú og átti sú trú eftir að fylgja honum allt hans líf og móta skoðanir hans á hinum ýmsu málefnum. Til að mynda var hann mjög mótfallinn því að leyfa notkun getnaðarvarnarlyfja, en lög þess efnis tóku gildi í Fraklandi árið 1967. Honum þótti slík lyfjanotkun ganga í bága við kristið siðferði, og þegar umræða um lögleiðingu fóstureyðinga, meðal annars á fóstrum með Downs heilkenni, hófst upp úr 1970 stóð hann fyrir undirskriftasöfnun gegn henni. Hann taldi Jóhannes Pál páfa II meðal persónulegra vina sinna og útnefndi sá síðarnefndi hann til setu í Vísindaakademíu Páfagarðs ("Pontificia Academia Scientiarum")
Matt Ryan

Matt Ryan (fæddur Matthew Ryan, 11. apríl 1981) er welskur leikari sem er þekktastur fyrir hlutverk sitt í .

Einkalíf.

Ryan fæddist í Swansea, Wales og stundaði nám við "Bristol Old Vic Theatre School" í Bristol, Englandi. Ryan gerðist meðlimur Royal Shakespeare Company árið 2004.

Ferill.

Sjónvarp.

Fyrsta sjónvarpshlutverk Ryan var árið 2000 í "Nuts and Bolts". Hefur hann síðan þá komið fram sem gestaleikari í þáttum á borð við "The Tudors", "Torchwood" og "Collision". Árið 2010 þá var Ryan boðið hlutverk í sem Mick Rowson en aðeins þrettán þættir voru framleiddir.

Kvikmyndir.

Fyrsta kvikmyndahlutverk Ryan var árið 2002 í "Pocket Money". Hefur hann síðan þá komið fram í kvikmyndum á borð við "Miss Pettigrew Lives for a Day", "Layer Cake" og "Flypaper".
Ævintýri Tinna (sjónvarpsþættir)

Ævintýri Tinna eru fransk-kanadískir teiknimyndaþættir fyrir sjónvarp sem byggja á bókaflokknum "Ævintýri Tinna" eftir Hergé. Þættirnir voru frumsýndir árin 1991 og 1992. Þeir byggja náið á bókunum og nota jafnvel óbreytta myndaramma beint úr sögunum, en eldri sjónvarpsþættir byggðir á Tinnabókunum sem belgíska fyrirtækið Belvision gerði á 6. áratugnum, byggðu mjög lauslega á sögum Hergés.

Þættir.

Þættirnir eru 39 talsins:

3. þáttaröð.

Bókunum "Tinni í Sovétríkjunum", "Tinni í Kongó" og "Tinni og hákarlavatnið" var sleppt af ýmsum ástæðum.

Útgáfur og raddsetning.

Ísland.

Þættirnir voru þýddir af Ólöfu Pétursdóttur og raddsettir af Felix Bergssyni og Þorsteini Bachmann. Þeir voru sýndir í Ríkissjónvarpinu frá 1993 til 1996. Árið 2006 voru þættirnir endurútgefnir á DVD af fyrirtækinu Bergvík.
Richard Schiff

Richard Schiff (fæddur 27. maí 1955) er bandarískur leikari sem er þekktastur fyrir hlutverk sitt sem Toby Ziegler í The West Wing.

Einkalíf.

Schiff fæddist í Bethesda, Maryland. Schiff byrjaði háskólanám við City College of New York (CCNY) árið 1973 en hætti vegna áhugaleysis. Fluttist hann til Colorado þar sem hann bjó í tvö ár áður en hann fluttist aftur til New York og hóf nám við City College of New York (CCNY) í leiklistardeildinni. Schiff líkaði ekki leikaranámið og lærði leikstjórn í staðinn. Hann tók upp leiklistina um miðjan áttunda áratuginn eftir að hafa komist yfir sviðsskrekkinn.

Schiff giftist leikkonunni Sheila Kelly árið 1996 og saman eiga þau tvö börn.

Ferill.

Leikhús.

Schiff leikstýrði leikritinu "Antígónu" árið 1983 með hinni nýútskrifuðu Angelu Bassett. Í byrjun ársins 2006 þá kom Schiff fram í leikritinu "Underneath the Lintel" eftir Glen Berger við George Street Playhouse í New Brunswick, New Jersey. Í febrúar 2007 kom hann fram í West End uppfærslunni af "Underneath the Lintel" við Duchess Theatre í London, Englandi. Schiff lék í útvarpsútgáfunni af "Underneath the Lintel" sem var útvarpað á BBC Radio 4 þann 5. janúar 2008. Schiff lék í leikritinu "Talley's Folly" við "McCarter Theatre Center" í Princeton, New Jersey haustið 2008.

Sjónvarp.

Fyrsta sjónvarpshlutverk Schiff var árið 1989 í sjónvarpsmyndinni "Trenchcoat in Paradise" og hefur hann komið fram sem gestaleikari í þáttum á borð við "L.A. Law", "Murphy Brown", Chicago Hope, NYPD Blue, Ally McBeal, Burn Notice, Monk, White Collar og "Up All Night". Árið 1999 þá var Schiff boðið eitt af aðalhlutverkunum í The West Wing sem Toby Ziegler, sem hann lék til ársins 2006. Schiff kom fram sem gestaleikari í sem Jack Fickler yfirmaður alríkislögreglunnar en aðeins þrettán þættir voru framleiddir.

Kvikmyndir.

Fyrsta kvikmyndahlutverk Schiff var árið 1987 í "Arena Brains". Hefur hann síðan þá komið fram í kvikmyndum á borð við "Young Guns II", "Malcolm X", "Speed", "Se7en", "Volcano", , "Deep Impact", "I am Sam", Ray og "Johnny English Reborn".
Zinkblendi

Zinkblendi er algengasta tegund zinksteinda og tilheyrir hópi málmsteina.

Lýsing.

Myndar gulleitar og brúnar hálfgegnsæjar flögur. Hefur fitu-eða málmgljáa og er zinkblendi algengast á bilinu 0,5-1 cm á stærð.

Myndun og útbreiðsla.

Myndast úr kvikuvessum og finnst aðallega í stórum innskotum.
Jonathan Wolff

Jonathan Wolff (fæddur 1959) er breskir heimspekingur sem kennir við University College London.
Tarnobrzeg

Tarnobrzeg er borg í Póllandi. Íbúar voru 48.837 árið 2010. Flatarmál: 85,4 km².
Grettisgata

Grettisgata er gata í Austurbænum og Norðurmýri í Reykjavík. Liggur frá Vegamótastíg í vestri til Rauðarárstígs í austri. Hún tók að byggjast á síðustu árum 19. aldar og er nefnd eftir fornkappanum Gretti Ásmundarsyni. Við götuna eru um 100 hús, flest íbúðarhús.
Kaldaklofsfjöll

Kaldaklofsfjöll eða Kaldaklofsjökull er fjalllendi fyrir vestan Torfajökul. Þar eru ljósgrýtisfjöll og auðir tindar standa upp úr jöklinum. Hæsti tindurinn er Háskerðingur sem er 1278 m. Í þessu fjalllendi er mikill jarðhiti og íshvelfingar undir jökli.